***Pressetekst.***

**Muldvarpen – Undercover i Nordkorea**

Dokumentar, Danmark 2020.  
Instruktion: Mads Brügger.

Mads Brüggers autentiske spionthriller handler om, hvordan en førtidspensioneret dansk kok lever et dobbeltliv som undercover agent, der skal infiltrere Nordkorea – ét af verdens mest brutale diktaturer. Over en periode på mere end 10 år får filmholdet adgang til kernen af et internationalt kriminelt netværk, der producerer og distribuerer våben og narkotika for slyngelstaten Nordkorea. Det er absolut ikke en ufarlig mission at spille rollen som ven af styret, og samtidig dokumentere med hemmelige optagelser, hvad der egentlig foregår i det lukkede land. Filmen vandt Robert-prisen i 2021 som bedste dokumentarfilm.